
Ви кани на  ИНФОРМАЦИОННО събитие
КОЛЕДНИ ВЪЛШЕБСТВА с „балкански елфи“ по Дунав
Екскурзовод: Валя Александрова – лицензиран за Р Сърбия:
	Добре дошли в магичния триъгълник на Дунав между Сърбия, Румъния и България какъвто не познавате! Представяме ви една авторска, динамична и изключително богата туристическа програма, която ще ви преведе през мистичната Крайна, потайностите на Източна Сърбия и величествения каньон на река Дунав, Коледно магичната Крайова на „елфите“ и уюта на Видин – на Дунав вечен страж! Открийте древни легенди, непокътната природа, подземни царства и инженерни чудеса в едно незабравимо пътешествие!
11.12.2026г., петък
7.00 часа – потегляне от автогара „Сердика“ посока ГКПП – Брегово. Пристигане в сръбския град Неготин. Ще се разходим из чаровния Неготин, градът на легендарния композитор Стеван Мокраняц и хайдут Велко, където уличката с автентични кафенета и стара градска архитектура ще ни пренесе в друго време. Подготвяме кратка работна среща с колегите от Туристически център-Неготин за представяне ресурсите за туризъм и фестивали в региона. Пътуването ни продължава в сърцето на Неготинска Крайна – регион, прочут с вековните си винарски традиции и юнашка история. Ще се потопим в тишината и духовното спокойствие на Буковския манастир, разположен сред живописни зелени хълмове. Манастирът е известен не само с красивата си архитектура и стенописи, но и с първокласното вино, което монасите произвеждат по стари рецепти. Отправяме се към миньорския град Майданпек, сгушен в гъстите гори на Източна Сърбия, известен от векове с добива на злато и мед. Но истинското съкровище тук се крие под земята – невероятната Райкова пещера, която ще ви остави без дъх. Ще се разходим сред истинска подземна приказка от чисти бели кристални зали, искрящи сталактити, сталагмити и каменни завеси, моделирани милиони години от река Райкова. Денят ни завършва с гостоприемството на хотел GOLDEN INN за нощувка и нашето Предколедно веселие със сръбска вечеря и жива музика.  Нощувка.
12.12.2026г., събота
Закуска. 9.00 часа потегляме през територията на Национален парк „Джердап“ и грандиозната Джердапска клисура (Железни врата) – най-голямата и най-впечатляваща речна клисура в Европа! Тук могъщият Дунав се стеснява драматично, прорязвайки пътя си между отвесните скали на Карпатите. Гледките са наелектризиращи, а величието на природата ще ви накара да се почувствате малки, но истински живи главни герои от фото-паузите ни в Казаните /Балканският Гибралтар/ и пред могъщия Децибал. Ще имаме уникална възможност за среща с едно от най-великите инженерни постижения на XX век – да влезем в Хидроенергийния комплекс „Джердап“ (Железни врата I). Ще надникнете „зад кулисите“ на тази колосална язовирна стена, издигната съвместно от Югославия и Румъния. Ще усетите мощта на укротената река, ще научите как се управлява този гигант и как преминават корабите през огромните шлюзове – истински триумф на човешката мисъл над природните стихии. Сръбското ни пътешествие завършва с обедна пауза в град Кладово. Разположен на самия бряг на Дунав, градът очарова със своята речна променада, превъзходни рибни ресторанти и спокойна атмосфера. Тук ще се насладим на заслужена почивка, с разказ за прочутия джердапски хайвер, местно вино и ще разгледаме средновековната турска крепост Фетислам, която гордо пази бреговете на реката. Прехвърляме се в съседна Румъния около град Дробета-Турну Северин към Коледна Крайова, където прекрачваме границите на реалността и … - право в сърцето на коледната екстравагантност! Коледният базар в Крайова – носител на титлата за най-красив в Европа за 2026 година – тази зима отваря портите към едно напълно ново, необикновено измерение: „Земята на елфите“. Забравете за традиционните коледни градчета; тук ви очаква фентъзи спектакъл от милиони неонови и кристални светлини, гигантски магически фигури и усещане за приказен сюрреализъм. Когато слънцето залезе, площад „Михай Витязул“ се превръща в епицентър на фентъзи вселената „Земята на елфите“. Над 2 милиона светлинни инсталации, ръчно изработени от стотици майстори, озаряват небето. Ще се разхождате под огромни светещи куполи, ще се разминавате с екстравагантни фигури на горски създания, с летящата шейна на Санта Клаус, с мистични пазители и палави елфи. Потопете се в аромата на горещ шоколад с канела, печени бадеми и традиционен румънски козунак. Качете се на бляскавото Виенско колело или потанцувайте на ледената пързалка под открито небе, заобиколени от декор, който изглежда като излязъл от холивудска фантастика. Вечерта, срещу допълнително заплащане, продължаваме Балканското парти с типична румънска кухня и оркестър в етно-ресторант в центъра на града. Нощувка в централно разположен хотел.
13.12.2026г., неделя
Закуска. В 10.00ч. сменяме приказния декор с абсолютна архитектурна и културна екстравагантност. Посещаваме внушителния Дворец „Жан Михайл“, в който се помещава Музеят на изкуството. Самата сграда ще ви зашемети със своите позлатени зали, стени, облечени в коприна от Лион, и стълбища от карарски мрамор. В галерията ще се докоснем до гения на световноизвестния румънски скулптор Константин Брънкуш. Неговите авангардни и ексцентрични творби са перфектният преход от емоцията на базарите към висшето изкуство. Отпътуваме към манастира Маглавит, където чудото среща вярата, едно място, обвито в дълбок мистицизъм. Разположен сред тишината на вековни гори в близост до Дунав, този манастир е построен на мястото, където през 30-те години на миналия век се случва чудо, а мястото става център на масови поклонения и десетки лечебни чудеса. Тук, сред уединението и спокойствието на храма, ще запечатаме в сърцата си емоцията от пътуването и ще си пожелаем тихи Предколедни чудеса. Преминаваме през мост „Нова Европа“ (Дунав мост-II). 
	Преди да се разделим с магията на това празнично пътешествие, нашата дунавска приказка ни отвежда у дома – в старопрестолния Видин. Градът, в който историята шепне от всеки ъгъл, ни посреща с достолепието на средновековната крепост „Баба Вида“. Обгърнат в мъгла и празнични светлини, единственият изцяло запазен замък в България изглежда по-мистичен от всякога. Ще завършим нашето бягство с романтична разходка из емблематичната Крайдунавска градина. Там, където реката тихо отразява светлините на моста, ще споделим чаша Видинска Гъмза и ароматен чай до културния център „Жул Паскин“ (Видинска синагога). Видин не е просто спирка по пътя – той е емоционалният и величествен пристан, който затваря кръга на нашата Предколедна одисея в най-запазения Балкански триъгълник, оставяйки ни с усещане за гордост, уют и споделена магия от Коледни послания за мирна и честита Нова година! Отпътуване към София. Пристигане на автогара Сердика късно вечерта.
Цена при настаняване в двойна стая: 245 евро
Записване на мейл на Валя Александрова: v_iordanova@abv.bg /на разположение за въпроси на моб.тел. 0887806166 всеки работен ден между 15 и 17 часа/ до изчерпване на местата в автобуса, но не по-късно от 13.11.2026г. Винаги има върнат отговор на всеки мейл до три дни!
Цената включва: 
•	Транспорт с комфортен туристически автобус на фирма „Цветина-Мездра“
•	Екскурзоводско обслужване през целия маршрут, логистика и организация по програмата
•	Посещения на посочените обекти и градове в програмата, като входните такси се заплащат отделно в съответната официална валута на съответната държава
•	Нощувка със закуска и празнична сръбска вечеря с нает оркестър в централно разположен хотел *** в град Майданпек 
•	Нощувка със закуска в централно разположен хотел *** в град Крайова до Коледните базари /НЯМА  възможност за сингъл настаняване/
•	Пътни и гранични такси, такса – мост, паркинги
•	Застраховка пътуване в чужбина
Цената НЕ включва:
•	Входни такси в обектите: Хидроелектроцентрала Джердап с музей – 400 RSD /това не е туристически обект и при специални случаи, може да не се допусне групата, въпреки резервацията и договореностите с централата/; крепост Фетислам: 400 RSD; художествена галерия Крайова  с беседа на английски език – 35 RON
•	Организирана румънска вечеря с оркестър в битов ресторант в центъра на града с меню, сервирано на плата: комбинирана салата със сирене, месни специалитети, сармале със свинско, мамалига, мичи, ябълков пай, 1 малка палинка, 1 чаша вино – 32 евро /заявява се при записване, заплаща се на място/
•	Възможност за доплащане за сингъл настаняване в хотела в гр. Майданпек – 35 евро

